b'\n_START_ARTICLE_\nHalkas\n_START_SECTION_\nIstorija\n_START_PARAGRAPH_\nPo nelaimingo atsitikimo daktaras Briusas Baneris buvo ap\xc5\xa1vitintas radioaktyviais gama spinduliais. Po to jis kartas nuo karto tampa siaut\xc4\x97jan\xc4\x8diu pabaisa Halku. B\xc5\xabdamas paprastu \xc5\xbemogumi, Briusas Baneris yra itin protingas \xc5\xbemogus. Ta\xc4\x8diau tap\xc4\x99s Halku, jis nekontroliuoja savo veiksm\xc5\xb3 ir yra labai \xc5\xbeemo intelekto b\xc5\xabtyb\xc4\x97._NEWLINE_Kadangi Halkas nuolat pridaro problem\xc5\xb3, j\xc4\xaf nuolat med\xc5\xbeioja policija ir armija. Ta\xc4\x8diau draug\xc5\xb3 padedamas jis visada i\xc5\xa1sisuka._NEWLINE_Halkas buvo vienas i\xc5\xa1 legendin\xc4\x97s heroj\xc5\xb3 komandos\xc2\xa0\xe2\x80\x93 Ker\xc5\xa1ytoj\xc5\xb3 \xc4\xafk\xc5\xabr\xc4\x97jas. V\xc4\x97liau i\xc5\xa1 jos pasitrauk\xc4\x97 d\xc4\x97l nesutarim\xc5\xb3 su kitais nariais.\n_START_SECTION_\nGalios ir sugeb\xc4\x97jimai\n_START_PARAGRAPH_\nHalkas yra neribotai stiprus fizi\xc5\xa1kai. Tai priklauso nuo jo emocn\xc4\x97s b\xc5\xabsenos, da\xc5\xbeniausiai pyk\xc4\x8dio. Jis atsparus fizin\xc4\x97ms, psichin\xc4\x97ms atakoms, temperat\xc5\xabr\xc5\xb3 ekstremumams, turi imunitet\xc4\x85 nuo vis\xc5\xb3 lig\xc5\xb3. Gali kv\xc4\x97puoti po vandeniu, i\xc5\xa1gyventi kosmose, o su\xc5\xbeeistas i\xc5\xa1gyja per kelet\xc4\x85 akimirk\xc5\xb3. Taip pat jis pasi\xc5\xbeymi ypatingai dideliu \xc5\xa1uoliu, tod\xc4\x97l kartais gali atrodyti, kad jis skraido, nors taip ir n\xc4\x97ra._NEWLINE_B\xc5\xabdamas Briusu Baneriu, jis laikomas vienu did\xc5\xbeiausiu prot\xc5\xb3 \xc5\xbdem\xc4\x97je.\n_START_SECTION_\nAnimacija\n_START_PARAGRAPH_\nBuvo sukurta keletas animacini\xc5\xb3 serial\xc5\xb3 apie Halk\xc4\x85, kai kuriuose jis dalyvavo tik kaip \xe2\x80\x9ekviestin\xc4\x97 \xc5\xbevaig\xc5\xbed\xc4\x97\xe2\x80\x9c.'